ইন্টারনেট থেকে ফাইল নামাতে (ডাউনলোড করতে) আমাদের অনেক সময় বেশ ঝামেলা পোহাতে হয়। ইন্টারনেটের সংযোগ চলে গেলে বা কোন কারণে ডাউনলোড শেষ না করে কম্পিউটার বন্ধ করতে হলে পুনরায় নতুন করে ডাউনলোড করতে হয় পূর্বে শতকরা ৯০ ভাগ ডাউনলোড করা হলেও কোন কাজে আসে না। এজন্য আমরা বিভিন্ন ডাউনলোড ম্যানেজার ব্যবহার করে থাকি। বিনামূল্যে পাওয়া এসকল ডাউনলোড ম্যানেজারের মধ্যে ফ্লাশগেটের সাহায্যে সবচেয়ে দ্রুত এবং সহজে ডাউনলোড করা যায়। মাল্টি-সার্ভার হাইপার-থ্রেটিং ট্রান্সপোর্টেশন প্রযুক্তি ব্যবহারের ফলে সর্বোচ্চ গতিতে ডাউনলোড করা যায়। আপনার ইন্টারনেটের সংযোগ বিছিন্ন হলেও পুনরায় সংযোগ পেলে সয়ংক্রিয়ভাবে ডাউনলোড চলবে এমনকি কম্পিউটার বন্ধ করে পরবর্তীতে চালু করলে সয়ংক্রিয়ভাবে ডাউনলোড শুরু হবে পূর্বের যায়গা থেকে । এছাড়াও ফ্লাশগেট লুকিয়ে রাখলে অন্যের দ্বারা অনিচ্ছাকৃতভাবে ডাউনলোড বন্ধ হবে না। ফ্রিওয়্যার এই সফটওয়্যারটির ১.৯.৬ সংস্করণ ফ্লাশগেটের নিজস্ব ওয়েবসাইট www.flashget.com থেকে ডাউনলোড করে ব্যবহার করতে পারেন।